پلات[1]
15 فئبریه 1995ده، کاتاگیری، توکیوداکی بانکلاردان بیرینین اؤدهنیلمهمیش واملار پئشینده اولان مامورو، آپارتمانینا گیردیکده هوندور بیر قورباغایلا راستلاشیر. قورباغا ادب-نزاکتله کاتاگیرینی گودمکده دیر، و کاتاگیری بو اولایی بیر اله-سالما کیمی حئساب ائدیر. هوندور قورباغا کاتاگیریدن عوذر دیلهیهرک، اوتاقدا اونلار ایکیسیندن باشقا کیمسه اولمادیسینی سؤز وئریب، و بیر ضرورت اوزَره کاتاگیرینین ائوینه ایذنسیز گیرمهسینی سؤیلهییر. اونجا توکیونو بیر مصیبت داغیتماقدا دیر. شاشغینلیقدان دونوخموش کاتاگیری قورباغانین گرچک اولوب اولمادیسینی ریجا ائدیر، و قورباغا دووارلاری تیترهدن سسله قورولداماغا باشلاییر. قورباغا دئییر اوچ گون سونرا کوبهنی داغیدان دئپریمدن داها سرت بیر بؤیوک سیلکنتی توکیونو سیلکهلهیهجک و 150.000دن آرتیق اینسان اؤلوب شهرین آلتیاپیسی بوتونلوکله داغیلاجاق. او دئییر، دئپریمین کانونو کاتاگیری چالیشان بانکین آلتیندا دیر و اونلار سیلکنتی باش وئرمهسین دئیه یئر آلتینا گئدیب قوردلا اؤلوم ساواشینا گیرمهلی دیرلر.
قورباغا آچیقلاییر، قورد چوخ هوندور بیر قورد دور و اون ایللر دیر توکیونون آلتیندا یاتیب دیر. قورد اینجه سیلکنتیلری سوروب گیزلی بیر شیمیایی سورجله قیزغینلیغا چئویریر. قیزغینلیغی بیر دوزَجدن اوسته گئدندن سونرا اونو سیلکنتی کیمی بوشالدیر. قورباغا آرتیریر، قوردلا اونون آراسیندا شخصی بیر دوشمانلیق یوخ دور. کاتاگیری بو احوالاتی و سؤیلنتیلری اینانسا دا، آنجاق اونون الیندن نه گلهبیلری دوشونور.
prs_Arab azb_Arab azb_Arab